Diari Oficial de la Generalitat Valenciana


Sumari del DOGV 9703, del 13-10-2023 (2023/10420)

RESOLUCIÓ de 22 de setembre de 2023, de la Direcció General d'Energia i Mines, per la qual es desestimen les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, formulades per VF Renovables, 29, SL, per a una instal·lació de producció d'energia elèctrica mitjançant tecnologia solar fotovoltaica, denominada Montesa III, de 42,6 MW de potència instal·lada, a ubicar a les parcel·les 1 i 64 del polígon 1 i a la parcel·la 1 del polígon 2, del terme municipal d'Aielo de Malferit, província de València, inclosa la seua infraestructura d'evacuació. Expedient ATALFE/2020/60.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9703

Data del DOGV
:   13-10-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10571


Data del document
:   22-09-2023

Organisme emissor


Tipus de document
:   Resolució

Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

RESOLUCIÓ de 22 de setembre de 2023, de la Direcció General d'Energia i Mines, per la qual es desestimen les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, formulades per VF Renovables, 29, SL, per a una instal·lació de producció d'energia elèctrica mitjançant tecnologia solar fotovoltaica, denominada Montesa III, de 42,6 MW de potència instal·lada, a ubicar a les parcel·les 1 i 64 del polígon 1 i a la parcel·la 1 del polígon 2, del terme municipal d'Aielo de Malferit, província de València, inclosa la seua infraestructura d'evacuació. Expedient ATALFE/2020/60. [2023/10832]  
  
  
Antecedents  
Primer. En data 27 de novembre de 2020, VF Renovables 29, SL, presenta una instància davant el registre telemàtic de la Generalitat Valenciana, en què sol·licita autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, de conformitat amb el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (d'ara en avant, també DL14/2020), per a la instal·lació de central fotovoltaica, denominada Montesa III, de 49,99 MW de potència instal·lada, segons definició vigent en aqueix moment, a situar en la parcel·la 1 del polígon 18 del terme municipal de Montesa, de la província de València, inclosa subestació de transformació i línia aèria d'alta tensió per a l'evacuació de l'energia produïda a la xarxa de transport d'energia elèctrica.  
Per a la seua instrucció, s'incoa l'expedient ATALFE/2020/60 per part de l'aleshores Servei Territorial d'Indústria i Energia de València.  
  
Segon. Amb data 21 de desembre de 2020, després de l'esmena de la sol·licitud, aquest servei territorial acorda admetre a tràmit la sol·licitud d'autorització administrativa prèvia i de construcció, als efectes del que s'ha estipulat en l'article 1 del Reial Decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.  
Tercer. Amb data 13 d'abril de 2021, la mercantil presenta una nova sol·licitud d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, en una ubicació totalment diferent, això és, en les parcel·les 1 i 64 del polígon 1 i la parcel·la 1 del polígon 2 del terme municipal d'Aielo de Malferit, província de València, acompanyada de la nova documentació, per a una potència nominal de 42,6 MW.  
  
Aquesta sol·licitud es completa posteriorment amb diversos lliuraments de documentació per part de la mercantil, després del corresponent requeriment del Servei Territorial d'Indústria, Energia i Mines de València.  
Quart. En data 6 de setembre de 2021, la Direcció General d'Indústria, Energia i Mines emet una resolució per la qual autoritza la substitució de la garantia núm. 122019V73, depositada inicialment per VF Renovables 29, SL, per a la instal·lació de producció d'energia elèctrica de tecnologia fotovoltaica de 42,6 MW de potència nominal denominada Montesa III, per modificació de la ubicació geogràfica, que passa del terme municipal de Montesa a ubicar-se a Aielo de Malferit (València). Consta Resolució de la directora general d'Indústria, Energia i Mines, de data 14 de setembre de 2022, per la qual s'autoritza la devolució de la fiança constituïda inicialment per la substitució d'aquesta garantia per la núm. 462021V534.  
Cinqué. Amb data 13 de desembre de 2021, la sol·licitud se sotmet al tràmit d'informació pública durant el termini de 30 dies, establit en l'article 23 del Decret llei 14/2020, mitjançant els anuncis corresponents, en el DOGV núm. 9233 / 13.12.2021, en el BOPA núm. 238 / 13.12.2021. Així mateix, s'ha posat la documentació a la disposició del públic en general en la seu electrònica de la Generalitat, en el lloc d'internet http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià.  
S'han rebut múltiples al·legacions en contra de la instal·lació.  
Sisé. Simultàniament a la informació pública, es van remetre separates a les diferents administracions públiques, organismes o empreses de servei públic o de serveis d'interés general amb béns o drets al seu càrrec afectats per la instal·lació, a fi que en el termini de 30 dies presentaren la seua conformitat o oposició, d'acord amb el que es disposa en els articles 23, 24 i 25 del DL14/2020.  
Seté. Amb data 27 de gener de 2022, el Servei d'Infraestructura Verda i Paisatge de la llavors Direcció General de Política Territorial i Paisatge, emet informe de valoració del compliment dels criteris generals de l'article 8 del DL14/2020, així com del compliment dels criteris territorials i paisatgístics per a la implantació de centrals fotovoltaiques de l'article 10 de l'esmentat DL14/2020.  
Aquest informe indica en les seues conclusions:  
«Vist que amb l'actuació no es mantenen els valors, l'estructura i la funcionalitat dels processos i serveis de la infraestructura verda del territori; no es garanteixen els valors ambientals, culturals i paisatgístics del territori; part de la planta s'ubica sobre SNU d'especial protecció; tots els blocs estan a menys de 500 m de recursos paisatgístics de primer ordre, i és necessari realitzar modificacions per a l'adaptació als elements naturals d'interés, no és possible esmena o condicionat tècnic a aquest projecte.  
Per tant, el projecte incompleix l'article 8 i els criteris específics de l'article 10 anteriorment descrits, i per això, tal com estableix l'article 22 del Decret 14/2020, s'emet informe desfavorable a l'autorització sol·licitada.»  
Així mateix, el 9 de febrer de 2022 emet informe el Servei de Gestió Territorial, pertanyent també a la llavors Direcció General de Política Territorial i Paisatge, en què es conclou que la instal·lació de la planta solar fotovoltaica Montesa III, en les parcel·les objecte d'estudi al municipi d'Aielo de Malferit (València), i la seua línia d'evacuació, es troben afectades per diversos condicionants territorials analitzats, i no es consideren compatibles, ateses les determinacions normatives d'aplicació i de les cartografies d'ordenació del territori. A més, s'indica que la justificació dels aspectes determinats en l'informe, conforme a les determinacions normatives d'aplicació tingudes en compte en la seua elaboració, serà objecte de la remissió d'un nou informe.  
  
Huité. Traslladats a la mercantil els informes desfavorables en matèria d'ordenació del territori i paisatge, amb data 30 de maig de 2022 es rep resposta a aquests.  
Nové. El Servei de Gestió Territorial emet un nou informe, en data 25 d'agost de 2022, en el qual es considera que la planta solar i la seua línia d'evacuació no són compatibles, fins que no es justifiquen els aspectes determinats en aquest, conforme a la normativa tinguda en compte en l'elaboració de l'informe, i es ratifica en allò que s'ha exposat en l'anterior informe, emés en data 9 de febrer de 2022.  
Desé. En data 7 de juny de 2023, es presenta un escrit en el qual sol·licita la cancel·lació i devolució de la garantia econòmica, i en el qual es manifesta:  
«Així les coses, i atés que aquesta és una decisió merament empresarial, que consisteix a no continuar amb el present procediment pel motiu recentment indicat, mitjançant aquest escrit, se sol·licita la cancel·lació de la garantia depositada, dictant-se resolució per la qual es dispose la cancel·lació de la garantia per a la seua devolució a l'entitat mercantil compareixent, ja que no es dona cap dels supòsits previstos en la normativa per a la seua execució.»  
Onzé. El 6 de juliol 2023, la Sala de Supervisió Reguladora de la Comissió Nacional dels Mercats i la Competència aprova la «Resolució del conflicte d'accés a la xarxa de transport d'energia elèctrica plantejat per Premier Engineering and Procurement, SL, amb motiu de la comunicació per part de Red Eléctrica de España, SA, en relació amb la caducitat del permís d'accés i connexió per a la seua instal·lació fotovoltaica Montesa III (CFT/DE/122/23)», per la qual es desestima el conflicte d'accés a la xarxa de transport plantejat per Premier Engineering and Procurement, SL, amb motiu de la comunicació del gestor de xarxa per la qual informa la caducitat del permís d'accés de la seua instal·lació fotovoltaica Montesa III.  
Dotzé. Consta en l'expedient proposta de resolució del Servei Territorial d'Indústria, Energia i Mines de València, òrgan encarregat de la instrucció de l'expedient. Vista aquesta, la Subdirecció General d'Energia i Mines adscrita a aquest centre directiu ha elevat proposta en els termes que es recullen en aquesta resolució.  
Als anteriors fets són aplicables els següents  
  
Fonaments de dret  
Primer. La instrucció i resolució d'aquest procediment administratiu correspon a la Generalitat Valenciana, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
Segon. D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, i considerant el Decret 137/2023, de 10 d'agost, del Consell, d'aprovació del Reglament orgànic i funcional de la Conselleria d'Innovació, Indústria, Comerç i Turisme, correspon a la Direcció General d'Energia i Mines d'aquest departament la resolució del present procediment.  
D'acord amb l'article 6.3 de l'esmentat Decret 137/2023, de 10 d'agost, en cas d'absència, vacant o malaltia de la persona titular d'alguna de les direccions generals, les competències d'aquestes seran exercides per la secretaria autonòmica de la qual depenga la direcció general afectada.  
Tercer. D'acord amb l'article 53.1 de la Llei 24/2013, de 26 de desembre, del sector elèctric, i l'article 7 del Decret 88/2005, de 29 d'abril, la construcció de les instal·lacions de producció d'energia elèctrica requereix autorització administrativa prèvia i autorització administrativa de construcció.  
Quart. Segons estableix l'article 7 del capítol I del títol III, Règim jurídic i procediment d'autorització de centrals fotovoltaiques i parcs eòlics, del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica (DL14/2020), aquest títol és aplicable als projectes de centrals fotovoltaiques i parcs eòlics l'autorització dels quals corresponga als òrgans competents de la Generalitat, i queden exclosos de la seua aplicació les centrals fotovoltaiques i els parcs eòlics d'aprofitament supraautonòmic, bé perquè la seua potència instal·lada siga superior a 50 MW o perquè excedisquen del territori de la Comunitat Valenciana.  
Cinqué. Segons l'article 25 de l'esmentat DL14/2020, l'informe en matèria d'ordenació del territori i paisatge haurà de tindre caràcter favorable en matèria de paisatge i infraestructura verda, entre altres, a l'efecte de poder atorgar l'autorització d'implantació en sòl no urbanitzable de la instal·lació.  
Així mateix, en l'article 2.j del DL 14/2020, estableix que l'informe en matèria d'ordenació del territori i paisatge té caràcter previ, preceptiu i vinculant per a les autoritzacions administratives prèvies i de construcció requerides per la legislació del sector elèctric.  
En la secció primera del capítol I del títol III del Decret llei 14/2020, de 7 d'agost, del Consell, es determinen els criteris ambientals, territorials i energètics de localització i implantació que les centrals fotovoltaiques han de complir per a la seua autorització. En concret, en els articles 8 i 10, s'estableixen els criteris generals per a la localització i implantació de centrals fotovoltaiques i els criteris territorials i paisatgístics específics per a la seua implantació, respectivament.  
En aquest sentit, consta informe desfavorable del Servei d'Infraestructura Verda i Paisatge, basat en l'incompliment dels criteris inclosos en els esmentats articles 8 i 10 que, en ser vinculant, impossibilita l'atorgament de l'autorització d'implantació en sòl no urbanitzable i de la resta de les autoritzacions sol·licitades en l'expedient de referència.  
  
Per tot l'anterior, aquesta Direcció General d'Energia i Mines resol:  
  
Primer. Desestimar la sol·licitud d'autorització d'implantació en sòl no urbanitzable, autorització administrativa prèvia, autorització administrativa de construcció i, a conseqüència de no atorgar aquestes autoritzacions, desestimar igualment la sol·licitud de declaració, en concret, d'utilitat pública, sol·licitades per VF Renovables 29, SL, per a una instal·lació de producció d'energia elèctrica mitjançant tecnologia solar fotovoltaica, denominada Montesa III, de 42,6 MW de potència instal·lada a situar en les parcel·les 1 i 64 del polígon 1 i la parcel·la 1 del polígon 2 del terme municipal d'Aielo de Malferit, província de València, inclosa la seua infraestructura d'evacuació, atés el pronunciament desfavorable en matèria de paisatge i infraestructura verda.  
La sol·licitud de cancel·lació de la garantia econòmica núm. 046787V216 haurà de realitzar-se pel procediment específic establit per a aquest fi, disponible en https://www.gva.es/es/inicio/procedimientos'id\_proc=13342&version=amp.  
Segon. Ordenar la notificació d'aquesta resolució, a més de fer-ho al sol·licitant VF Renovables 29, SL, als òrgans de la Generalitat i d'altres administracions públiques que han intervingut en el procediment, així com als interessats afectats per aquest.  
Tercer. Ordenar la publicació en el Diari Oficial de la Generalitat Valenciana i en el Butlletí Oficial de la Província de València, en què es va realitzar la informació pública, així com en la seu electrònica de la Generalitat, amb l'anonimització de qualsevol informació de caràcter personal que puga contindre la present resolució.  
Contra aquesta resolució, que no posa fi a la via administrativa, podrà interposar-se un recurs d'alçada davant la Secretaria Autonòmica d'Indústria, Comerç i Consum en el termini d'un mes, comptat des de l'endemà de la notificació, d'acord amb el que s'estableix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 22 de setembre de 2023.- El director general d'Energia i Mines (p. a. Decret 137/2023, de 10 d'agost de 2023): Felipe Javier Carrasco Torres.